Riulf Rustad

Riulf Karsten Rustad (født 17. mai 1962) er en norsk investor. Rustad er fra Abildsø i Oslo. Han har sin utdannelse fra Handelsakademiet, som i dag er en del av Handelshøyskolen BI.

Karrieren startet i meglerhuset Alfred Berg, før han etablerte forvaltningsselskapet Optimum i 1992. To år senere ble han investeringsdirektør i Storebrand. Høsten 1997 ble Rustad ansatt som sjef for investeringsselskapet Kistefos, som eies av investor Christen Sveaas. Etter tre år hos Sveeas valgte Rustad å si opp for å bli investor på heltid. Riulf Rustad arbeider i dag gjennom sitt heleide investeringsselskap Ousdal AS. Rustad er styreleder i Noreco.

Riulf Rustad har også investert i fotballklubben  i Kristiansand. I tillegg har han vært en stor bidragsyter til Nordstrand IFs håndballsatsingen.

Kategori:Norske tradere
Kategori:Norske investorer
Kategori:Norske børsmeglere
Kategori:Fødsler i 1962
Kategori:Personer tilknyttet Storebrand